# Попис наредби

Комбинације пречица са тастатуре дате у овом поглављу јесу оне подразумеване. Могу, наравно, бити измењене.

## Посебне пречице

Постоје неке корисне пречице које нису дате ни у једном од менија:

F6

- Поставља фокус на поље за унос у траци локације.

Ctrl]

- Активира наредну страницу под језичком.

Ctrl[

- Активира претходну страницу под језичком.

## Трака менија

Неке ставке менија појављују се само ако су применљиве на фајл који је тренутно отворен у К‑освајачу. На пример, ставка Уређивање Нађи... неће бити дата док је приказан садржај неке фасцикле.

### Мени Фајл

Ctrl N Фајл Нови прозор

- Отвара још један прозор К‑освајача.

Ctrl Shift N Фајл Нови језичак

- Отвара још један језичак К‑освајача, с празном страницом.

Ctrl D Фајл Удвостручи прозор

- Отвара још један прозор К‑освајача, садржаја као и текући.

Ctrl O Фајл Отвори локацију

- Отвара фасциклу или фајл по уписивању путање (на пример, `/home/pera` или `/home/pera/razno.txt`) у једноставном дијалогу.

Фајл Пошаљи адресу везе...

- Шаље е‑поштом везу ка тренутној локацији.

Фајл Пошаљи фајл

- Шаље е‑поштом изабрани фајл као прилог.

Фајл Сачувај позадинску слику као...

- Јавља се само док је приказана веб страница са позадинском сликом. Отвара дијалог Сачувај као..., како бисте позадинску слику сачували на свом рачунару.

Ctrl S Фајл Сачувај као...

- Јавља се само при приказу документа или веб странице. Дијалог Сачувај као... вам омогућава уписивање копије на ваш рачунар.

Фајл Сачувај оквир као...

- Слично као Сачувај као..., али за коришћење са веб сајтом који користи оквире.

Ctrl P Фајл Штампа...

- Штампање.

Фајл Штампај оквир...

- Штампај изабрани оквир веб странице.

Фајл Отвори Нетскејпом/Мозилом

- Отвара веб страницу тренутно приказану у К‑освајачу Нетскејпом или Мозилом.

Ctrl Q Фајл Напусти

- Затвара овај примерак К‑освајача.

### Мени Уређивање

Већини ставки из менија Уређивање може се приступити и десним кликом на слободан простор у приказу.

Ctrl Z Уређивање Опозови

- Каткад вам допушта да опозовете погрешну радњу.

Ctrl X Уређивање Исеци

- Ставља изабране ставке у клипборд. Ако их потом налепите негде, биће премештене са првобитне на нову локацију.

Ctrl C Уређивање Копирај

- Копира изабране ставке у клипборд.

Ctrl V Уређивање Налепи

- Налепљује ставке из клипборда у тренутно приказану фасциклу.

F2 Уређивање Преименуј

- Допушта вам да преименујете фајл или фасциклу без отварања дијалога Својства.

Delete Уређивање Премести у смеће

- Премешта изабране ставке у фасциклу смећа.

Shift Delete Уређивање Обриши

- Брише изабране ставке.

F7 Уређивање Копирај фајлове...

- Копира изабране ставке у другу фасциклу.

Уређивање Премести фајлове...

- Премешта изабране ставке у другу фасциклу.

Уређивање Направи ново

- Ствара везу ка програму, УРЛ‑у, флопи или ЦД‑РОМ уређају, или нову фасциклу, текстуални или ХТМЛ фајл. За више детаља погледајте секцију о стварању ставки.

Уређивање Уреди тип фајла...

- Отвара дијалог за уређивање типа фајла.

Уређивање Својства

- Отвара дијалог за уређивање својстава.

Уређивање Избор

- Неколицина опција за измену ставки изабраних у прозору К‑освајача.

  Ctrl+ Уређивање Избор Изабери...

- Заједно са наредбама одабирања Поништи избор.., Поништи сав избор и Извртање, ово обезбеђује лак и моћан начин вишеструког одабирања фајлова.

  Дозива једноставан дијалог у коме уписујете образац имена фајла, са џокерским знаковима * и ?. На пример, унос `*.html` изабраће све фајлове који се завршавају са `.html`, док ће `?a*` изабрати имена фајлова која имају слово „a“ на другом месту.

Ctrl- Уређивање Избор Поништи избор...

- Поништава избор фајлова или фасцикли помоћу дијалога сличног оном на Изабери....

Ctrl U Уређивање Избор Поништи сав избор

- Поништава избор свих изабраних фајлова или фасцикли.

Ctrl* Уређивање Избор Изврни избор

- Изврће тренутни избор.

Ctrl A Уређивање Избор Изабери све

- Одабира цео текст на текстуалној или ХТМЛ страници која се прегледа. Затим текст можете копирати и налепити у уређивач текста.

Ctrl F Уређивање Нађи...

- Налази ниску на текстуалној или ХТМЛ страници коју прегледате.

F3 Уређивање Нађи следеће

- Налази следеће појављивање ниске на текстуалној или ХТМЛ страници.

Уређивање Иди на ред...

- Одлази на дати број реда на текстуалној страници коју прегледате.

### Мени Приказ

Приказ Начин приказа

- Одабира начин приказа: са иконама, у више колона, стабло, детаљан списак, текстуални приказ.

Приказ Користи index.html

- Ако изабрана фасцикла садржи фајл `index.html`, уместо да се отвори као фасцикла са приказом списка фајлова, биће отворена као веб страница.

Приказ Закључај на тренутној локацији

- Закључава на тренутној локацији.

Приказ Откључај све приказе

- Откључава све приказе.

Приказ Повежи приказ

- Повезује тренутни приказ са другима, кад их има више у прозору.

F5 Приказ Учитај поново

- Поново учитава.

Esc Приказ Заустави

- Зауставља учитавање (нарочито корисно при прегледању Веба).

Приказ Величина икона

- Одабира величину икона у приказу фасцикле у режиму икона.

Приказ Поређај

- Бира редослед представљања ставки у прозору у режиму икона или више колона.

Приказ Ређање без разликовања величине слова

- Бира да ли се при ређању у режимима стабла, детаљног списка или текстуалног приказа разликује величина слова.

Ctrl U Приказ Прикажи извор документа

- Приказује изворни текст документа.

  Расположиво само ако прегледате документ или ХТМЛ страницу.

Приказ Прикажи извор оквира

- Приказује изворни текст оквира.

  Расположиво само ако прегледате веб сајт који користи оквире. Налик на Прикажи извор документа.

Ctrl I Приказ Прикажи податке о документу

- Приказује податке о документу, као што је УРЛ и ХТТП заглавља употребљена за добављање документа.

  Расположиво само при приказу ХТМЛ странице.

Приказ Безбедност...

- Говори вам да ли је тренутна веза прегледача обезбеђена ССЛ‑ом, и омогућава да дозовете дијалог за подешавање криптографије. Исто постижете левим кликом на икону катанца у траци менија.

Приказ Постави кодирање

- Поставља кодирање.

  Допушта вам да изаберете кодирање знакова за приказ ХТМЛ страница. Аутоматски је обично најбољи избор.

Приказ Преглед

- Изаберите да се приказују сличице (слика, текстуалних фајлова или ХТМЛ страница) уместо обичних икона у режимима икона и више колона.

Приказ Скривени фајлови

- Приказује скривене фајлове (чија имена почињу с тачком).

Приказ Детаљи...

- Изаберите који се детаљи фајлова и фасцикли дају у режимима стабла, детаљног списка или текстуалног приказа.

Приказ Боја позадине...

- Бира боју позадине за режим менаџер фајлова.

Приказ Слика позадине...

- Бира слику позадине за режим менаџер фајлова.

### Мени Кретање

Alt стрелица горе Кретање Горе

- Иде један ниво нагоре у хијерархији фасцикли.

Alt стрелица лево Кретање Назад

- Враћа се на претходни приказ.

Alt стрелица десно Кретање Напред

- Напред можете ићи само ако сте се били вратили назад.

Ctrl Home Кретање Домаћа фасцикла

- Одлази на вашу домаћу фасциклу.

Кретање Програми

- Отвара фасциклу која садржи ваше програме.

Кретање Смеће

- Отвара у засебном прозору вашу фасциклу са смећем.

Кретање Шаблони

- Отвара у засебном прозору фасциклу са шаблонима.

Кретање Самопокретање

- Отвара у засебном прозору фасциклу за самопокретање.

Кретање Најчешће посећивано

- Приказује подмени са УРЛ‑овима које сте најчешће посећивали. Ако изаберете неки, К‑освајач ће га отворити.

### Мени Обележивачи

За потпунији опис ставки овог менија погледајте секцију овог упутства о употреби обележивача.

Ctrl B Обележивачи Додај обележивач

- Додаје тренутни избор међу обележиваче.

Обележивачи Обележи језичке као фасциклу...

- Ствара фасциклу обележивача с везама ка свим тренутно отвореним УРЛ‑овима у језичцима К‑освајача.

Обележивачи Уреди обележиваче

- Отвара уређивач обележивача.

Обележивачи Нова фасцикла обележивача...

- Ствара нову фасциклу у обележивачима.

### Мени Алатке

Alt F2 Алатке Изврши наредбу...

- Извршава наредбу уношењем њеног имена у једноставном дијалогу.

Ctrl T Алатке Отвори терминал

- Отвара терминалски прозор Конзоле.

Алатке Нађи фајл...

- Отвара К‑налазач.

Ако су инсталирани неки К‑освајачеви прикључци, мени Алатке садржаће још ставки. За више детаља, погледајте поглавље о прикључцима.

### Мени Подешавање

Погледајте и секцију о томе како сачувати поставке и профиле.

Ctrl M Подешавање Прикажи траку менија

- Приказује или сакрива траку менија.

Подешавање Приказане траке алатки

- Отвара подмени из којег можете приказивати и скривати разне траке алатки.

Ctrl Shift F Подешавање Преко целог екрана

- Пребацује К‑освајач у режим преко целог екрана, када прозор К‑освајача заузима цео екран и нема уобичајене декорације прозора. Да напустите овај режим кликните на икону Напусти цео екран на траци алатки, или притисните Ctrl Shift F.

Подешавање Сачувај својства приказа фасцикле

- Памти својства приказа тренутне фасцикле, тако што у њу уписује фајл `.directory` који садржи поставке приказа задате при последњој посети фасцикле. Те поставке се учитавају кад следећи пут К‑освајачем уђете у фасциклу.

Подешавање Уклони својства фасцикле

- Уклања поставке уписане у фасциклу помоћу Сачувај својства приказа фасцикле.

Подешавање Учитај профил приказа

- Учитава поставке придружене одређеном профилу приказа.

Подешавање Сачувај профил приказа као...

- Уписује тренутне поставке у текући профил приказа.

Подешавање Подеси профиле приказа...

- Измените постојећи профил приказа или направите нови.

Подешавање Подеси пречице...

- Погледајте и измените К‑освајачеве пречице с тастатуре, тј. комбинације тастера придружене радњама, попут Ctrl V за копирање. Пазите да притом не дуплирате постојећу пречицу.

Подешавање Подеси траке алатки...

- Подесите главну и допунске траке алатки, и траку локације. Погледајте секцију о измени трака.

Подешавање Подеси К‑освајач......

- Дозива дијалог у коме можете подесити менаџер фајлова, придружења фајловима, прегледач, кључне речи Интернета, колачиће, проксије, криптографију, кориснички агент, траке алатки, и још много тога.

Подешавање Подеси проверу правописа...

- Дијалог за подешавање провере правописа, у ком можете изменити поставке посебне за К‑освајач.

### Мени Прозор

Ctrl Shift L Прозор Подели приказ лево/десно

- Дели приказ на леви и десни.

Ctrl Shift T Прозор Подели приказ горе/доле

- Дели приказ на горњи и доњи.

Ctrl Shift R Прозор Уклони активни приказ

- Уклања активни приказ.

Ctrl Shift N Прозор Нови језичак

- Отвара нову, празну страницу под језичком.

Ctrl Shift D Прозор Удвостручи текући језичак

- Удвостручава страницу под језичком.

Ctrl Shift B Прозор Откачи текући језичак

- Издваја текућу страницу под језичком у нови примерак К‑освајача.

Ctrl W Прозор Затвори текући језичак

- Затвара текућу страницу под језичком.

Ctrl Shift лево Прозор Помери језичак улево

- Премешта тренутни језичак једно место улево на списку.

Ctrl Shift десно Прозор Помери језичак удесно

- Премешта тренутни језичак једно место удесно на списку.

Прозор Емулатор терминала

- Отвара мали текстуални приказ терминала, на дну главног прозора.

F9 Прозор Прикажи бочну траку

- Дозива К‑освајачеву бочну траку. Погледајте sidebar.

### Мени Помоћ

Помоћ Приручник за К‑освајач

- Позива овај документ.

Shift F1 Помоћ Шта је ово?

- Додаје знак питања (?) показивачу миша, по чему ће клик на ставку прозора, рецимо дугме Заустави, приказати кратко објашњење о њој. Погледајте секцију о о облачићима и шта‑је‑овом.

Помоћ Увод у К‑освајач

- Поново посетите уводне странице које сте добили при првом покретању К‑освајача.

Помоћ Пријави грешку...

- Пријавите грешку.

Помоћ О К‑освајачу

- Приказује сажете податке о верзији и лиценцирању К‑освајача.

Помоћ О КДЕ‑у

- Неки подаци о верзији КДЕ‑а под којом радите.