# Иконе

### Увод

КДЕ стиже са потпуним скупом икона у неколико величина. Те иконе користе се широм КДЕ‑а: на површи, панелу, у К‑освајачу као менаџеру фајлова, на свакој траци алатки сваког КДЕ програма, итд. У контролном модулу икона веома флексибилно можете прилагодити КДЕ‑ово руковање иконама.

Снимак екрана менаџера тема икона. Прилагођавање КДЕ икона.

У овом модулу можете:

- инсталирати и бирати теме икона;

- бирати различите величине икона;

- додељивати ефекте иконама (нпр. учинити их полупровидним или обојити);

- подешавати ове поставке посебно по месту употребе икона, нпр. на површи, тракама алатки, итд.

Имајте у виду да неке од поставки могу зависити од изабране теме икона. Уз КДЕ се испоручују три подразумеване теме икона: Кисеоник, Кристал СВГ и монохроматска. Додатне теме боја налазе се у пакету `kdeartwork`.

Овај модул садржи две странице, Тема и Напредно. Тема служи за управљање темама икона, док под Напредно можете подесити како ће се иконе користити у КДЕ‑у.

### Тема

На врху стоји преглед икона из тренутне теме. У већини подразумеваних инсталација КДЕ‑а на располагању ће бити само једна тема икона, Кисеоник. Још неке долазе засебно у пакету `kdeartwork`, а теме можете и преузети и на Интернету са сајта КДЕ‑изгледа.

Добави нове теме...

- Да бисте ово користили, морате бити повезани на Интернет. Клик на ово дугме позваће дијалог инсталатера, у којем можете изабрати нову тему икона. Кликом на Инсталирај инсталирате изабрану тему, која ће бити на располагању одмах по клику на Затвори.

  Добављање нових тема икона Добављање нових тема икона

Инсталирај фајл теме...

- Ако сте преузели неке нове теме са Интернета, кликом на ово дугме позивате мали дијалог у којем можете прегледати и задати локацију архиве теме икона на диску.

  Инсталирање нове теме икона Инсталирање нове теме икона

  Клик на У реду у овом дијалогу инсталираће тему на коју сте указали и ставити је на располагање на списку тема.

Уклони тему

- Кликом на ово дугме уклањате све фајлове ове теме са система. Претходно ће вам бити затражена потврда да ли заиста желите да уклоните фајлове теме.

  Уклањање теме Уклањање теме

  Клик на Обриши уклања фајлове теме, а на Одустани не чини ништа и прекида поступак уклањања.

### Напредно

На овој, другој страници контролног модула икона видећете две области:

- Под Употреба иконе можете одабрати коју посебну употребу икона желите да подесите, на пример на траци алатки или панелу.

  Избор икона за подешавање Избор икона за подешавање

- У области прегледа можете видети како ће изгледати одабрана врста икона с тренутним поставкама. Имајте на уму да стање овог прегледа такође зависи од стања иконе изабраног међу ефектима испод (објаснићемо ово у даљем).

При подешавању икона прво одаберите употребу икона које желите да подесите. Мењајте поставке све док вам се приказ не допадне. Затим можете изабрати и подесити наредну употребу икона, итд. На крају, ако сте задовољни поставкама, кликните на У реду или Примени да примените измене.

Још две опције треба узети у обзир, Величина и Ефекти.

#### Величина икона

Постављање величина икона Постављање величина икона

Две су опције везане за величину икона. Прво, можете бирати са списка величина икона. Друго, можете рећи КДЕ‑у да црта све иконе удвострученим пикселима. Веће величине икона нарочито су корисне особама слабијег вида.

Од теме иконе коју сте одабрали у контролном модулу тема икона зависи које ће величине бити понуђене на списку. На пример, нискоколорна тема иконе нуди само величине 16 и 32 за иконе површи и 16, 22 и 32 за иконе траке алатки. Висококолорна тема нуди величине 16, 32 и 48, као и од 64 до 128. Међутим, пошто КДЕ не може садржати све ове иконе статички, иконе у величинама од 64 до 128 стварају се аутоматски, због чега могу бити нешто нижег квалитета.

Ако вам величине понуђене изабраном темом икона нису довољне, још увек вам остаје опција Удвостручени пиксели. Ако је укључена, све иконе ће имати двоструко веће пикселе, тј. блок 2×2 наместо једног пиксела. Док ово омогућава постизање врло великих икона, квалитет је лош: иконе ће изгледати „коцкасто“, ефекат којег се можда сећате ако сте одрасли уз Синклеров ЗИкс спектрум или тако нешто. Ако су вам пак величине икона из висококолорне теме довољне, изгледаће знатно боље него нискоколорна тема са удвострученим пикселима.

Можете одабрати и анимиране иконе, пошто многе иконе имају придружене анимације. Попуните кућицу Анимиране иконе да укључите овај ефекат. Али пазите, анимација може бити спора или испрекидана ако вам је графичка картица стара или понестаје меморије.

#### Ефекти

Постављање ефеката икона Постављање ефеката икона

Најзад, можете подесити примену извесних филтера на иконе у једном од ова три стања:

основна

- Овако ће икона нормално изгледати.

активна

- Овако ће икона изгледати са показивачем миша изнад ње.

искључена:

- Икона ће овако изгледати ако је искључена њој придружена радња, тј. када клик на њу не даје никакав резултат.

Изаберите једно од ових стања и притисните дугме Постави ефекат... да подесите одговарајући ефекат иконе. Имајте у виду да ће ово подешавање утицати само на иконе из тренутно изабране категорије под Употреба иконе (види горе). На пример, подешавање ефекта за активне иконе на траци алатки неће утицати на активне иконе које се користе на другим местима.

Испод списка стања икона налазе се две опције: можете подесити ефекат и одабрати опцију Полупровидне, која чини да се позадина „пробија“ кроз иконе. Десно од списка ефеката је дугме клизача за прослеђивање додатних параметара филтеру, боје и количине.

На иконе се могу применити следећи ефекти:

без ефеката

- Иконе ће се користити без примене икаквог ефекта.

засивљено:

- Под овим филтером иконе постају сивкастије. Кликните на Подеси... да подесите интензитет филтера. Запазите да се у већини корисничких сучеља овај ефекат користи само за искључене иконе.

обојено:

- Иконе ће бити обојене посебном бојом. На пример, могли бисте подесити да активне иконе (оне над којима је показивач миша) имају златни одсјај. Дугмадима боје и количине подешавате циљну боју и степен бојења.

гама:

- На иконе ће бити примењена другачија вредност гаме. Ако нисте фотограф и не знате шта је гама, врло је слична контрасту. Да бисте стекли осећај за овај ефекат, поиграјте се мало са поставкама гаме кликом на Подеси....

одзасићено:

- Иконе ће се цртати одзасићено. Сасвим слично поставци боје на телевизору. Кликните на Подеси... да подесите јачину одзасићења.

монохроматско:

- Иконе ће се цртати у само две изабране боје.